[{"text_idx": "#000001", "text": "Plurlingva pag\u0302o pri lingvoj en EU"}, {"text_idx": "#000002", "text": "La 20-an de februaro 2023 okazis alia klubkunveno en la CEM"}, {"text_idx": "#000003", "text": "La programo enhavis prelegon pri la vivo de Lidia Zamenhof, prezentita de Zofia Homoncik en la pola kaj Esperanto, prelegon de la psikologo Krystyna Sochacka pri la disvolvig\u0302o de la homo en adulteco, kaj diskuton pri detaloj rilataj al grupoekskurso al Vroc\u0142aw."}, {"text_idx": "#000004", "text": "Lidia Zamenhof, la plej juna filino de Ludoviko Zamenhof, naskig\u0302is en 1904. S\u0302i estis propagandistino kaj instruistino de Esperanto, kaj ankau\u0306 estis adherantino de la bahaa religio. Tiu monoteisma religio, konsiderata de iuj kiel sektismo, originis en Irano en la 19-a jarcento kaj bezonis lingvon kiel ilon por komunikado. Oni provis kun Esperanto. Lidia aktive laboris en Pollando kaj Usono, de kie s\u0302i revenis en 1938. S\u0302i mortis en la koncentrejo Treblinka en 1942."}, {"text_idx": "#000005", "text": "La psikologia prelego respondis kelkajn demandojn kaj suscitis reflekton pri la senco de vivo. Moderna scienco forpus\u0302as stereotipojn, kiel la ideon, ke ni evoluas nur g\u0302is certa ag\u0302o au\u0306 ke inteligento malkreskas kun la ag\u0302o. Ni lernis, ke disvolvig\u0302o ne estas nur progreso kaj kresko, sed ankau\u0306 s\u0302ang\u0302o au\u0306 perdo."}, {"text_idx": "#000006", "text": "Ni c\u0302iutage observas, ke en adulteco malpliig\u0302as la spaca imagopovo kaj la vidoprezemeco, kaj okazas g\u0302enerala malrapideco kaj memora malfacilig\u0302o, sed ne c\u0302iam konscias, ke ni gajnas lertecan, spertan, akuratan, persistan, singardan kaj prudentan kvaliton."}, {"text_idx": "#000009", "text": "Your email address will not be published. Required fields are marked *"}, {"text_idx": "#000010", "text": "Powered with favoriteLove by Codenroll"}]